ธนกร สวน เพื่อไทย เพลาเกมการเมือง ไม่ใช่เวลาทะเลาะกัน-รบ.ยังเหนียวแน่น
ธนกร สวน เพื่อไทย เพลาเกมการเมืองบ้าง แจง บิ๊กตู่ คุมแก้ปัญหาโควิด-19 ด้วยตัวเองแล้ว วอน ทุกฝ่ายช่วยกันฝ่าวิกฤติ ไม่ใช่เวลามัวทะเลาะกัน มั่นใจพรรคร่วมรัฐบาลยังเหนียวแน่นวันที่ 12 มี.ค. นายธนกร วังบุญคงชนะ โฆษกพรรคพลังประชารัฐ กล่าวว่า การแพร่ระบาดของไวรัสโควิด-19 รัฐบาลได้ดำเนินการแก้ไขปัญหาอย่างเต็มที่ โดยมี พล.อ.ประยุทธ์ จันทร์โอชา นายกรัฐมนตรี และ รมว.กลาโหม เป็นผู้บัญชาการศูนย์บริหารการแพร่ระบาดโควิด-19 ตนอยากจะขอความกรุณาแกนนำพรรคเพื่อไทย ไม่ว่าจะเป็นคุณหญิงสุดารัตน์ เกยุราพันธ์ุ ประธานยุทธศาสตร์พรรคเพื่อไทย น.อ.อนุดิษฐ์ นาครทรรพ เลขาธิการพรรค ช่วยเพลาๆ เกมการเมืองที่จะนำไปสู่ความขัดแย้งลงบ้าง เวลานี้ไม่ใช่เวลาที่จะมาทะเลาะหรือโต้แย้งกัน ทางที่ดีพรรคเพื่อไทย ควรเสนอแนะข้อมูลต่างๆ ที่เป็นประโยชน์ในการแก้ปัญหาโควิด-19 ไม่ใช่มุ่งโจมตี พล.อ.ประยุทธ์อย่างเดียว อยากให้ทุกฝ่ายร่วมแรงร่วมใจฝ่าวิกฤติไปด้วยกัน เพราะวันนี้ พล.อ.ประยุทธ์ มาบัญชาการแก้ปัญหาด้วยตัวเอง ทุกอย่างจะยิ่งสมบูรณ์มากขึ้นนายธนกร กล่าวอีกว่า สำหรับการทำงานของพรรคร่วมรัฐบาลนั้น ยืนยันว่า รัฐบาลมีเสถียรภาพ ยังทำงานได้ดี ไม่มีปัญหา ส่วนกรณีของพรรคประชาธิปัตย์นั้น ตนมั่นใจว่า ผู้ใหญ่ในรัฐบาลทำความเข้าใจกันก็จบ ยืนยันว่า รัฐบาลไม่ได้มีปัญหาการทุจริตคอร์รัปชัน ไม่มีใครเป็นโจร มีแต่พระเอก ไม่ได้พายเรือให้โจรนั่ง แต่เป็นการพายเรือให้คนที่ทำงานเพื่อชาติเพื่อประชาชนนั่งมากกว่า และเมื่อทำความเข้าใจกันแล้วก็จบ เอาเวลาไปช่วยนายกฯ ทำงานดีกว่า เพราะไม่ใช่เวลาที่จะมาขัดแย้งกัน ดังนั้น คงไม่มีพรรคร่วมรัฐบาลพรรคไหนที่คิดทำตัวเป็นฝ่ายค้านในคราบรัฐบาล อย่างไรก็ตาม เชื่อว่า พรรคร่วมรัฐบาลเข้าใจมารยาททางการเมืองดี คงไม่มีใครหูเบาเชื่อคำยุยงของฝ่ายค้านอย่างแน่นอน
ธนกร สวน เพื่อไทย เพลาเกมการเมืองบ้าง แจง บิ๊กตู่ คุมแก้ปัญหาโควิด-19 ด้วยตัวเองแล้ว วอน ทุกฝ่ายช่วยกันฝ่าวิกฤติ ไม่ใช่เวลามัวทะเลาะกัน มั่นใจพรรคร่วมรัฐบาลยังเหนียวแน่น 
โควิด-19,ไวรัสโคโรนา,ไวรัสโคโรน่า,COVID-19,ธนกร วังบุญคงชนะ,โฆษกพลังประชารัฐ,เพื่อไทย,ข่าวทั่วไป